Eleotriss

Eleotriss (Micropercops swinhonis) ir viena no saldūdens eleotrisu dzimtas (Odontobutidae) zivju sugām,Fish Base: Genus: Micropercops kuras dabīgais izplatības areāls aptver plašu areālu Austrumāzijā — Ķīnas austrumus, Korejas pussalas rietumus un Japānu.

 Izplatība 
Eleotriss plaši izplatīts Ķīnas austrumu iekšzemes upēs un ezeros, no Amūras baseina Sungari upes līdz Pērļu upes baseinam dienvidaustrumos, areālam aptverot Jandzi un Huanhe upju baseinus. Sastopams arī šaurā joslā Korejas pussalas rietumos un Japānā.Developmental Characteristics of a Freshwater Goby, Micropercops swinhonis, from KoreaPopulation structure and genetic divergence of Micropercops swinhonis

 Latvijā 
Lai arī Latvijā eleotriss līdz šim nav konstatēts, tomēr tas ir ietverts Latvijas zivju sugu sarakstā, tā kā konstatēts Lietuvā un citās Austrumeiropas valstīs.Latvijas Daba: Eleotriss Neskatoties uz sugas ieceļošanas nejaušo raksturu Austrumeiropā (kopā ar amūriem un platpieriem), pastāvīga populācija nekur nav izveidojusies.The Biology of Gobies

 Izskats 
Eleotriss ir neliela zivtiņa ar no sāniem saplacinātu ķermeni un ar 7—13 tumšām šķērssvītrām. Ķermeņa garums 7 cm, svars 1 g. Mute ar zobiem. Lemeškauls bez zobiem, galva ar porām un sensoriem kanāliem. Ķermeni sedz zvīņas. Muguras spuras divas: pirmā ar dzeloņstariem, otrā ar mīkstiem stariem. Vēdera spuras nav saaugušas kopā. 

 Ekoloģija 
Eleotriss ir saldūdens zivs, kas pamatā uzturas virs grunts. Var sasniegt 5 gadu vecumu. Dzimumgatavību sasniedz, kad tā garums ir 3,5—4 cm. Nārsto no aprīļa vidus līdz jūlija sākumam. Tēviņš kļūst teritoriāls un smiltīs veido ligzdu. Tad tēviņš uz ligzdu aicina mātītes. Nārsto vairākas reizes pa porcijām. Mātītes auglība vienā reizē 100—500 sīku, ovālu ikru (īsāki par vienu milimetru), kas ir salīdzinoši mazāki kā citiem saldūdens eleotrisiem. Pēc iznēršanas ikri ligzdas pamatnē vienā slānī pielīp pie substrāta, to attīstība ilgst apmēram 12 dienas. Tēviņš ligzdu apsargā, līdz izšķiļas kāpuri, kas ir apmēram 3,7 mm gari. Kāpura stadija beidzas, kad mazulis sasniedz 16 mm garumu, apmēram pēc mēneša no izšķilšanās brīža.

 Atsauces 

 Ārējās saites 
IUCN: Micropercops swinhonis
Micropercops swinhonis (Günther, 1873)

Kategorija:Mazie eleotrisi
Kategorija:Āzijas zivis
Kategorija:Eiropas zivis
Kategorija:Latvijas zivis